Finanslovsforliget betyder at loven ændres, så regionen fremover kan udleje og stille lånegarantier, når der skal etableres lægehuse.

I Brønderslev har praktiserende læger og andre behandlere i 2½ arbejdet på et projekt, der skal samle dem i et hus. Hidtil er projektet strandet på manglende støtte fra Regionen. En støtte regionen har været forhindret i at yde på grund af loven. Nu ændres loven. - Vi vil nu lave loven om, så regionen får den mulighed for at støtte udviklingen af lægehuse, som de har bedt om, siger sundhedsminister Jakob Axel Nielsen (Kons.) Regionsrådsformand Ulla Astman Nielsen mener dog ikke hun kan vente på en ny lovgivning til sommer og penge til næste efterår. I Nordjylland mangler der i øjeblikket 28 praktiserende læger, eller knap 10 procent. 7 af dem i Brønderslev Kommune. 3 andre læger i kommunen er tæt på pensionsalderen, så det haster med en løsning i Brønderslev. - Jeg mener der skal handles her og nu. Der skal ikke gå et år mere inden vi gør noget i Brønderslev, siger Ulla Astman Nielsen (Soc.dem) - Nu synes jeg Ulla Astman skal slappe lidt af. Nu gør vi det, som hun har bedt om længe. Det her er et led i gøre hele sundhedsstrukturen klar til en virkelíghed med færre, større og bedre sygehuse, hvor de praktiserende læger får større ansvar for akutbehandlingen lokalt, så vi når det nok, siger Jakob Axel Nielsen (Kons.)